Diari Oficial de la Generalitat Valenciana


Sumari del DOGV 9951, del 04-10-2024 (2024/10635)

RESOLUCIÓ de 20 de setembre de 2024, de la Secretaria Autonòmica d'Administració Pública, per la qual es dona publicitat a l'acord singular d'adhesió al conveni tipus de col·laboració entre la Generalitat, a través de la Conselleria d'Hisenda, Economia i Administració Pública, i l'Agència Valenciana de Protecció del Territori.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9951

Data del DOGV
:   04-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10099

CVE
:   FIMR-U-8206-18746

Data del document
:   20-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

El 21 de febrer de 2023, es va publicar en el *Boletín Oficial del Estado*  la Llei 2/2023, de 20 de febrer, reguladora de la protecció de les persones que informen sobre infraccions normatives i de lluita contra la corrupció (Llei 2/2023), que transposa al dret intern la Directiva (UE) 2019/1937, del Parlament Europeu i del Consell, de 23 d'octubre de 2019, relativa a la protecció de les persones que informen sobre infraccions del dret de la Unió. L'article 13 de la Llei 2/2023 establix que totes les entitats que integren el sector públic estaran obligades a disposar d'un sistema intern d'informació.

En compliment d'esta exigència, el Consell va aprovar, per un acord de 12 de maig de 2023, el Sistema Intern d'Informació de l'Administració de la Generalitat (SII-GVA). En este acord, de conformitat amb l'article 14.2 de la Llei 2/2023, es preveia que les entitats pertanyents al sector públic instrumental de la Generalitat amb menys de cinquanta treballadors podien compartir este sistema.

A este efecte, el 21 de novembre de 2023, el Consell va aprovar un conveni tipus (DOGV número 9785 09.02.24) la finalitat del qual és permetre l'adhesió per a compartir el Sistema Intern d'Informació de l'Administració de la Generalitat dels ens del sector públic instrumental de la Generalitat que figuren en les lleis anuals de pressupostos de la Generalitat i tinguen menys de cinquanta treballadors.

En atenció a este conveni tipus, després de l'oportuna tramitació, la Generalitat, a través de la Conselleria d'Hisenda, Economia i Administració Pública, i Agència Valenciana de Protecció del Territori ha subscrit en data 22 de maig de 2024, un acord singular per a formalitzar la seua adhesió i compartir el Sistema Intern d'Informació de l'Administració de la Generalitat.

I en compliment del que s'establix en la clàusula onze de l'acord singular, que ha quedat inscrit en el Registre de Convenis de la Generalitat amb el número 0733/2024, pertoca publicar-lo en el *Diari Oficial de la Generalitat Valenciana*, i figura com a annex a esta resolució.

  

València, 20 de setembre de 2024

Emilia Selva Sacanelles

Secretaria autonòmica d’Administració Pública

Esta disposició conté annexos. Consulteu-ne la versió en PDF.